Industrigata (Oslo)

Industrigata (3–71, 20–60C) er en gate i bydel Frogner i Oslo. Gaten er oppkalt etter håndverkerne som bygget egne småhus i området ved Balkeby i 1850-årene og fikk navn i 1879.

Gaten går fra Briskebyveien i krysset ved Løvenskioldsgate og ender i Fagerborggata. På veien krysser den blant annet Majorstuveien og Bogstadveien.

Historie og bebyggelse

Store deler av gaten har endret karakter nokså dramatisk gjennom årene. Mest stabilt fra slutten av 1800-tallet har stykket mellom Ole Vigs gate og Schønings gate vært. Mange gårder fra 1800-tallet står fortsatt der, og en rekke av dem på nordsiden er helt fra rundt 1880.

I Briskeby-enden av gaten lå i sin tid Munthes plass, og på østsiden av gaten var det trehusbebyggelse. Denne ble fjernet etterhvert som funkisrekkehusene i nr. 15 og senere Briskeby brannstasjon ble oppført. Munthes plass ble faset ut, og området rundt brannstasjonen ble sanert og fikk ny bebyggelse og gatestruktur. Også nord for Professor Dahls gate var det trehusbebyggelse. Av denne gjenstår bare løkkehuset i nr. 19. På vestsiden er øvrig bebyggelse nord til  Majorstuveien av nyere dato, med unntak av et par murgårder fra 1890-årene.

Mellom Majorstuveien og Bogstadveien har det stått murhus siden 1800-tallet, men de gamle husene lå litt tilbaketrukket fra gaten med hager foran. Noe av dette stod til etter krigen, og i nr. 38 var det dessuten bensinstasjon. Dagens rekke fra nr. 34 til 40 er oppført fra 30-tallet til 90-tallet. På motsatt side av gaten er blokkvartalet Balkeby, som stod ferdig i 1938 og har navn etter trehusbebyggelsen som brant i 1879. Sistnevnte lå fra Bogstadveien og nordøstover.

Bebyggelsen videre til Ole Vigs gate er fra 1940 eller nyere, men enkelte trehus stod helt til etter krigen. Så følger et stykke bort til Schønings gate der de fleste gårdene altså er fra 1800-tallet. Gatestykket nordøst for Schønings gate ble regulert senere. Med unntak av nr. 65 er bebyggelsen her fra mellomkrigstiden.

 Bygninger 
NrBildeBeskrivelse 1  Industrigata 1|100px|bottom  Før området rundt Briskeby brannstasjon ble opparbeidet, betegnet nr. 1 et trehus nær Briskebyveien. I 1964 ble det oppført en bolig- og næringsgård (ark. Fredrik G. Lorange) som fortsatt står, men er omregulert til Løvenskiolds gate 23. Her var det postkontor fra 1964 til 1994. 3  Industrigata 3|100px|bottom  Her stod tidligere et trehus. Briskeby brannstasjon (tegnet av Byarkitekten) ble oppført 1963. Listeført. 3B–D  Industrigata 3B–D|100px|bottom  Funkisrekkehus inntil (og i tilknytning til) Briskeby brannstasjon. Vernet etter Plan- og bygningsloven. C og D har to etasjer, mens B er et lavt bygg. 15A–D  Industrigata 15A–D|100px|bottom  Rekkehus i funkisstil tegnet av Nicolai Beer og oppført i 1931. Vernet etter Plan- og bygningsloven. 19  Industrigata 19|100px|bottom  Villa Fridheim, en sveitservilla, ble oppført i 1870-årene for Thorvald O. Boeck på adressen Professor Dahls gate 29. Huset ligger et stykke inn fra nevnte gate og er omregulert til Industrigata 19. Boeck-familien bodde selv i første etasje og leide for øvrig ut. Blant leieboerne her har vært arkeologen Ingvald Undset og arkitekten Lars Backer. På tomten står ellers flere små trebygninger av varierende alder som har beholdt den gamle adressen. Etter ominnredning i 1992 har Fridheim barnehage holdt til her. Vernet etter Plan- og bygningsloven. 20  Industrigata 20|100px|bottom  Uranienborghjemmet, alders- og sykehjem (ark. Dagfinn Morseth og Mads Wiel Gedde) oppført 1963. Utvidet 1973 med fløy ved Ole Fladagers gate og Fearnleys gate, og har også adresse Ole Fladagers gate 4 og Industrigata 22. Fullstendig rehabilitert 2005. Kommunale omsorgsboliger i første etasje. 21  Industrigata 21|100px|bottom  Villa i nyklassistisk stil, tegnet av Nicolai Beer og brukt som egen bolig. Han mottok Sundts premie for arbeidet i 1922. Pusset tegl. Vernet etter PBL. 24  Industrigata 24|100px|bottom  Hjørnegård (ark. Frithjof Aslesen) ved Ole Fladagers gate oppført 1892–94 for byggmester Johannes Mattheus Larsen Narvestad. Fire etasjer i pusset tegl samt loftsetasje (nåværende utseende fra 1984). Brukket hjørne. Listeført. 28  Industrigata 28|100px|bottom  Hjørnegård ved Majorstuveien (ark. Rudolf Haeselich) oppført 1895. Tre etasjer med pusset fasade samt loftsetasje og kjeller. Brukket hjørne med balkonger. Enkel nyrenessanse. Listeført. 30  Industrigata 30|100px|bottom  Leiegård (ark. Wilh. Darger) oppført 1890. Fire etasjer i gul frognertegl med kvaderpuss i første samt loftsetasje. Nyrenessanse. Listeført. 31A–E  Industrigata 31|100px|bottom  Trehusforstaden Balkeby brant i 1879. I slutten av 1930-årene (med ferdigstilling i 1938) ble det oppført et blokkvartal (ark. Edgar Smith Berentsen) i regi av OBOS, hvorav én blokk har adresse Indsutrigata 31A–E. Fasade av upusset rød tegl. Listeført. I gateetasjen har det blant annet vært melkebutikk, jf. bilde til høyre. 32  Industrigata 32|100px|bottom  Listeført bygård oppført 1898–99. Fire etasjer i gul frognertegl med kvaderpuss i første samt loftsetasje. Nyrenessanse. 34  Industrigata 34|100px|bottom  Tidligere lå her en gård med kontorer for Den Norske Korkfabrikk og før dette Jødisk Barnehjem. Nåværende gård (ark. Odd Sigvard Pran) er fra 1999. 36  Industrigata 36|100px|bottom  Her stod tidligere en treetasjers murbygning et stykke tilbaketrukket fra gaten, jf. bilde til høyre. Nåværende bolig- og forretningsgård (ark. Frithjof Lykke-Enger) ble oppført i 1959. Her var utestedet Cosmopolite i en årrekke. 38  Industrigata 38|100px|bottom  På denne tomten var det tidligere en bensinstasjon samt et murhus et stykke inn fra gaten. Nåværende bolig- og forretningsgård (ark. F.S. Platou) er oppført 1988 og henger sammen med Westside-gården i Bogstadveien 36. 40  Industrigata 40|100px|bottom  
Hybelbygg (ark. Otto Juell og Otto Scheen) i funkis oppført 1933. Åtte etasjer på hjørnet ved Bogstadveien. Sistnevnte var i sin tid tenkt utvidet, og bygget er derfor trukket litt unna veien. Vernet etter PBL. 41–43  Industrigata 41–43|100px|bottom  På disse adressene ble en bolig- og forretningsgård tegnet av Frantz Wozak og Gunnar Bugge oppført i 1964. Den er siden omregulert til Bogstadveien 27B. 42  Industrigata 42|100px|bottom  Bolig- og forretningsgård (ark. Dagfinn Morseth og Mads Wiel Gedde) oppført 1946. Fire etasjer med pusset fasade, tidligere med et par forretninger i gateetasjen. 46  Industrigata 46|100px|bottom  Lang hjørnegård med det meste av fasaden mot Ole Vigs gate. Tegnet av Rudolf Haeselich og byggemeldt i 1894 for murmester O. Kristiansen. Fire etasjer i pusset tegl. Brukket hjørne. Listeført. 47  Industrigata 47|100px|bottom  Inntil 1930-årene stod et trehus på denne adressen, jf. bilde til høyre. Nåværende bolig- og forretningsgård (ark. Frithjof Lykke-Enger) er oppført 1940. Fire etasjer med pusset fasade, en etasje høyere i det tårnaktige hjørnepartiet ved Ole Vigs gate. Listeført. 49  Industrigata 49|100px|bottom  Hjørnegård fra 1872. Tre etasjer med pusset fasade. Brukket hjørne. Listeført. 51  Industrigata 51|100px|bottom  Bolig- og forretningsgård (ark Klingenberg og Klingenberg) oppført 1938. Fire etasjer samt loftsetasje. Listeført. 52  Industrigata 52|100px|bottom  Fjøs/stall oppført 1879, i dag forretningsgård. Listeført. Opprinnelig regnet som en del av nr. 54. 53  Industrigata 53|100px|bottom  Bygård oppført 1880. Fem etasjer. Listeført sammen med tidligere fjøs/stall i bakgården. 54  Industrigata 54|100px|bottom  Listeført bygård oppført 1879. Tre etasjer med pusset fasade (kvaderpuss i første) samt loftsetasje. Brukket hjørne. 55  Industrigata 55|100px|bottom  Bygård oppført 1881. Tre etasjer med pusset fasade samt loftsetasje og kjeller. Fasadens funkisaktige preg tyder på at den har vært endret. Listeført, og oppføringen gjelder også bakgårdsbygningen 55C. 56  Industrigata 56|100px|bottom  Hjørnegård øst for Hammerstads gate oppført 1876. Tre etasjer med pusset fasade samt loftsetasje. Listeført. 57  Industrigata 57|100px|bottom  Leiegård (ark. Ragnvald Tønsager) oppført 1939. Fem etasjer med pusset fasade. Funksjonalisme. Listeført. 58  Industrigata 58|100px|bottom  Boligblokk i nygammel stil (ark. Lorentz Gedde-Dahl) oppført 2002 nær hjørnet ved Schønings gate. 5 1/2 etasjer. 59  Industrigata 59|100px|bottom  Bygård fra sent 1800-tall ombygget til kontorer ved Niels Torp, som holder til her. Fire etasjer med pusset fasade (kvaderpuss i første) samt loftsetasje. Listeført. 60  Industrigata 60|100px|bottom  Bolig- og forretningsgård (ark. H.E. Brevik) oppført 1929 på hjørnet vest for Åsaveien. Fem etasjer samt loftsetasje. Brukket hjørne. 61  Industrigata 61|100px|bottom  Boliggård (ark. Carl Konopka) oppført 1899. Fire etasjer i pusset tegl samt loftsetasje. Listeført. Her var det i sin tid melkeforretning. 63  Industrigata 63|100px|bottom  Bolig- og forretningsgård (ark. Ingvald Suphammer) oppført 1926. Fem etasjer med pusset fasade samt loftsetasje. Funkis. 65  Industrigata 65|100px|bottom  Boliggård (ark. Olaf Boye og O. Danielsen) oppført 1899. Fire etasjer med pusset fasade samt senere innredet loftsetasje. Listeført. 67  Industrigata 67|100px|bottom  Bolig- og næringsgård (ark. Morgenstierne & Eide) oppført 1931. Fem etasjer samt loftsetasje. Karnapper i tredje. 69  Industrigata 69|100px|bottom  Bolig- og næringsgård (ark. Morgenstierne & Eide) oppført 1932. Fire etasjer samt loftsetasje. Karnapper i tredje. Stilmessig nokså lik nabogården av samme firma. 71  Industrigata 71|100px|bottom  Fagerborg studenthus (ark. Thorleif Jensen), oppført 1938. Fem etasjer.

 Referanser 
Geir Tandberg Steigan: Arkitektur og historie i Oslo: Industrigaten 24 (Arkitekturhistorie.no)
Geir Tandberg Steigan: Arkitektur og historie i Oslo: Industrigaten 46 (Arkitekturhistorie.no)
Geir Tandberg Steigan: Fridheim, Professor Dahls gate 29 (Arkitekturhistorie.no)

Oslo gårdkalender, s. 152.
Oslo gårdkalender, s. 153.
Oslo gårdkalender, s. 154.
Oslo gårdkalender, del 2, s. 40.

kart fra 1900 hos Oslo byarkiv.

Se f.eks. kart fra 1940 hos Oslo byarkiv.

Se f.eks. kart fra 1940 hos Oslo byarkiv.

Olsen (2017), s. 111.
Olsen (2017), s. 114.
Olsen (2017), s. 115.
Olsen (2017), s. 118.
Olsen (2017), s. 119.
Olsen (2017), s. 120.
Olsen (2017), s. 122.
Olsen (2017), s. 123.
Olsen (2017), s. 124.
Olsen (2017), s. 125.
Olsen (2017), s. 126.
Olsen (2017), s. 127.

Jf. anbudsinnbydelse på Doffin.

Fridheim barnehage

 Litteratur 
 Oslo byleksikon: Industrigata





 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier på Majorstuen